РЕПУБЛИКА СРБИЈА **ПРИВРЕМЕНЕ**

НАРОДНА СКУПШТИНА **СТЕНОГРАФСКЕ БЕЛЕШКЕ**

Трећа седница Другог редовног заседања **(нередиговане и неауторизоване)**

Народне скупштине Републике Србије

(Други дан рада)

01 Број 06-2/257-19

23. октобар 2019. године

Б е о г р а д

 (Седница је почела у 9.55 часова. Председава Верољуб Арсић, председавајући Народне скупштине.)

\*

\* \*

 ПРЕДСЕДАВАЈУЋИ: Поштоване даме и господо народни посланици, настављамо рад Треће седницу Другог редовног заседања Народне скупштине Републике Србије у 2019. години.

 На основу службене евиденције о присутности народних посланика, констатујем да седници присуствује 67 народних посланика.

 Подсећам вас да је чланом 8. став 5. Пословника Народне скупштине предвиђено да кворум у Дану за гласање постоји ако је на седници Народне скупштине присутна већина од укупног броја народних посланика.

 Ради утврђивања броја народних посланика присутних у сали, молим народне посланике да убаце своје идентификационе картице у посланичке јединице електронског система за гласање.

 Констатујем да је применом електронског система за гласање утврђено да је у сали присутно 127 народних посланика, односно да је присутна већина од укупног броја народних посланика и да постоје услови за рад Народне скупштине у смислу члана 88. став 5. Пословника Народне скупштине.

 Обавештавам вас да су спречени да седници присуствују следећи народни посланици: Жарко Обрадовић, Дејан Раденковић, Иван Бауер и Милена Бићанин.

 Прелазимо на одлучивање о предлозима одлука из тачака 1, 2. и 3. дневног реда.

 Пре него што пређемо на одлучивање о предлозима одлука из тачака 1, 2. и 3. дневног реда, подсећам вас да је на основу члана 105. став 2. тачке 12. и 13. Устава Републике Србије Народна скупштина одлучује о избору судија и председника судова и о престанку функција јавног тужиоца већином гласова свих народних посланика.

 Пре него што пређемо на гласање о 1. тачки дневног реда, подсећам вас на одредбе члана 201. ставови 3. и 4. Пословника Народне скупштине који гласе:

 „У току претреса на седници надлежног Одбора и на седници Народне скупштине народни посланик може оспорити предлог за избор појединих функционера из става 1. овог члана, при чему ово оспоравање мора бити изричито и образложено.

 О предлогу за избор сваког оспореног кандидата Народна скупштина одлучује појединачно, а о предлогу за избор кандидата који нису оспорени одлучује у целини јавним гласањем.“

 У складу са тим одредбама, стављам на гласање предлог да се за председника Привредног суда у Нишу изабере Божидар Станковић, судија Привредног суда у Нишу и вршилац функције председника Привредног суда у Нишу, чије је предлог оспорила народни посланик Јелена Жарић Ковачевић.

 Закључујем гласање и саопштавам: за – нико, против – нико, уздржаних – нема, од укупно присутно131 народног посланика.

 Констатујем да Народна скупштина није већином гласова свих народних посланика изабрала Божидара Станковића за председника Привредног суда у Нишу.

 Стављам на гласање Предлог одлуке о избору председника судова, без оспореног кандидата, у целини.

 Закључујем гласање и саопштавам: за – 129, против – нико, уздржаних – нема, од укупно присутно131 народног посланика.

 Констатујем да је Народна скупштина, већином гласова свих народних посланика, усвојила Предлог одлуке.

 Прелазимо на 2. тачку дневног реда.

 У складу са одредбама члана 201. став 3. и 4. Пословника Народне скупштине, а тичу се о Предлогу за избор сваког од оспорених кандидата, Народна скупштина одлучује појединачно.

 О Предлогу за избор кандидата који нису оспорени одлучују у целини јавним гласањем.

 У складу са тим одредбама, стављам на гласање Предлог да се за судије Основног суда у Трстенику изабере Мирјана Вељковић, судијски помоћник у Основном суду у Трстенику, чији је предлог оспорила народни посланик Јелена Жарић Ковачевић.

 Закључујем гласање и саопштавам: за – један, против – нико, уздржан – један, од укупно присутна132 народна посланика.

 Констатујем да Народна скупштина није већином гласова свих народних посланика изабрала Мирјану Вељковић за судију Основног суда у Трстенику.

 Стављам на гласање Предлог одлуке о избору судија који се први пут бирају на судијску функцију, без оспореног кандидата, у целини.

 Закључујем гласање и саопштавам: за – 131, против – нико, уздржан – један, од укупно присутна 132 народна посланика.

 Констатујем да је Народна скупштина, већином гласова свих народних посланика, усвојила Предлог одлуке.

 Дозволите ми да у име народних посланика и у своје име честитам изабраним носиоцима функција на избору и да им пожелим пуно успеха у раду.

 Стављам на гласање Предлог одлуке о престанку функције јавног тужиоца у Вишем тужилаштву у Краљеву, у целини.

 Закључујем гласање и саопштавам: за – 132, против – нико, уздржан – један.

 Констатујем да је Народна скупштина, већином гласова свих народних посланика, усвојила Предлог одлуке.

 Пошто је Народна скупштина обавила разматрање свих тачака дневног реда ове седнице и одлучивање о њима, сагласно члану 102. Пословника Народне скупштине, закључујем Трећу седницу Другог редовног заседања Народне скупштине Републике Србије у 2019. години.

 (Седница је завршена у 10.00 часова)